Lolland-Falsters Stifts-Tidende, 1844-02-01
Altona, den 20de Jan. Som bekjendt dannede der sig ifjor, dreven af vor Tids mærkelige nationale Bevægelse, en Forening inde i Hamborg, af der og her i Altona bosatte eller sig opholdende Danske, Svenske og Nordmænd, under Navn af det skandinaviske Selskab. Dette Selskab vedbliver at bevare det Liv og den Aand, der har givet Anledning til dets Stiftelse. Navnlig saae man herpaa et Beviis i den Fest, som Selskabet første Gang afholdt afvigte 30te Decbr., hvorom en udførligere Fremstilling turde være danske Læsere kjærkommen, og et godt Varsel for Selskabets kraftige Fremvæxt. Til at arrangere Høitideligheden havde man udnævnt en Comitee, bestaaende af Dr. med Pline som Dirigent, en Repræsentant for Svenskerne, en for Nordmændene og en for de Danske. Festen høitideligholdtes i den store Apollosal i Hamborg, et overordentligt stort og prægtigt Locale. Omtrent Kl. 7 om Aftenen samledes Medlemmerne, omtrent 160 i Tallet, i 2 Forværelser, hvor de opvartedes med Forfriskninger. En halv Time efter anmodede Præsidenten Selskabet om at ordne sig for at gaae ind til Juletræet, hvilket skeete i Procession, der var ordnet saaledes: først gik en Comiteret foran med 2 Lys, derefter fulgte 20 Medlemmer, som blæste en Marsch paa Børneinstrumenter, og bag efter dem fulgte de øvrige Medlemmer. Salen, hvor Juletræet stod i Midten, er en meget stor Theatersal, i hvis Baggrund befandtes et Theater, hvis Tæppe var rullet ned. Salen var behængt med Guirlander, rødt og blaat Damask og de 3 nordiske Rigers Vaaben og Faner; godt belyst tog det Hele sig fortræffeligt ud. J Salen fandtes et stort Musikkorps. Man marscherede omkring Juletræet. Derpaa traadte Hr. Pontoppidan frem og holdt en humoristisk Tale om Juletræets Oprindelse, Betydning osv. Derpaa blev en Sang afsungen (Sangene vare næsten alle forfattede af Hr. Friedlander og fortrinlige). Derpaa gik Tæppet op for Theatret. J Baggrunde stod et Bord, saa bredt som Theatret, smukt belyst, besat med Gevinster. Længere fortil stod en Dreng, klædt som Zigeuner, mellem to Lykkebjul, paa den anden Side stod Privatpressenterne og Skrivetøi. Nu kom Dirigenten og Comiteen hen og gjorde deres Complimenter, imedens de modtoges af et tredobbelt Hurra. Dirigenten satte sig ved Bordet og oplæste Deviserne til Gevinsterne. Deviserne, omtrent 200, vare alle forfattede af Dr. Pline. Latteren forstyrrede ofte Lodtrækningen og endnu den Dag i Dag circulere de paa Hamborg Børs, oversatte paa Tydsk. Gevinsterne faldt noget underligt, saaledes vandt den svenske Minister en Portion engelsk Salt med Divise: "Lad Selskabet endeligen ikke see, hvad Virkning denne Gevinst giør paa dig. Grev Holck vandt en Portion Glaubersalt (ogsaa afførende) med Divise. Naar man giør, hvad man kan, kan man ikke gjøre meere; samt en Ppiirpresse med Devise: Mens Cancelli og Censor trykke Det hele danske Skriver- Vi byde Dig, og sjeldne Lykke! En Presse, som endnu er fri. Derefter gik man tilbords. Bordet var prydet med de tre nordiske Rigers Vaaben, og fra Loftet, svævede Fanerne ned over Forsamlingen. Der blev udbragt Skaaler for Skandinavien, vort fælleds Fædreland (ved Hr. Friedlander), for vore svenske Brødre (ved Dr. Pline), for vore norske Brødre (ved Hr. Meinig), for Danmark (ved Hr. Hermanson, en Svensker) og da Kung Karl den unge hjeltab blev sunget, udbragte Dr. Pline en Skaal for vore historiske Minder. Da Skandinaviens Skaal udbragtes, blev et rødt Flor draget ned fra en Statu, der stod midt paa Bordet og forestillede de 3 Riger, omslyngende hverandre i Transparent. Derpaa blev der fungen en Takkesang til Comiteen, hvis Medlemmer vare lithographerede paa de omdeelte Exemplarer. Under Afsyngningen blev der paa Dirigentens Plads afbrændt, Kongerøgelse. Endelig blev Folk i den Grad lystige, at 3de holdt Taler paa eengang. Efter Bordet begav man sig atter ind i Theatersalen, hvor forskjellige Skyggebilleder bleve givne, iblandt andre møder Pr. V. en Officeer med langt Skjæg og lader det afklippe ved en Underofficeer, Statsgjældsafbetalingscontoiret osv. En Scener Hans Mortensen og Trine, udførtes af Hr. Holbek og Buchheisten. Men nu kom det bedste af Alt. En Komedie, forfattet af Dr. Pline, blev nemlig udført med Mester Jacobs Dukker under en uudslukkelig Latter. Festen endtes først om Morgenen, Kl. 6, og alle Tilstedeværende vare enige i, at de ikke i lang Tid havde moret sig saa godt. Denne Lystighed har vundet almindelig Omtale iblandt Hamborgerne og havt til Følge, at endeel Tydskere, have begyndt at lære Dansk, for at kunne deeltage i lignende Lystigheder i det skandinaviske Selskab, hvilket er en nødvendig betingelse, da intet tydsk Ord tør tales i Foreningen. (Dannev.)